中国爵位

爵位，又称封爵、世爵，是古代皇族、贵族个封号，用以表示身份等级搭权利高低。中国个爵位从夏商时期开始，到中华民国建立后结束。

 三代 

 夏 
案《通典·职官·封爵》记载，自尧帝、舜帝以及夏朝，置五等爵：公、侯、伯、子、男。

 商 
商朝置爵三等：公、侯、伯，呒没子、男两等。

 周 
开首设公、监、侯、伯、子五等爵，三监之乱后改为公、侯、伯、子、男五等，世袭罔替。

诸侯作为天子个封臣，尽朝觐义务同时，又作为地方行政单位个君长，有得自家个属臣搭附庸。构成著五等爵体系之外呒没爵位个贵族等级。

到著东周，各大诸侯相继称王，普遍废除著卿大夫个采邑制度，设置新个封爵制度。

 赵、魏、韩、齐、燕 
 上卿
 亚卿
 长大夫
 上大夫
 中大夫

 楚 
执珪、执帛、五大夫、三闾大夫

 秦 
有得廿等，详见下一节。

 秦汉 
秦朝从商鞅变法后开始使用廿等爵：公士、上造、簪袅、不更、大夫、官大夫、公大夫、公乘、五大夫、左庶长、右庶长、左更、中更、右更、少上造、大良造、驷车庶长、大庶长、内侯、彻侯。

西汉主要沿袭秦朝廿等爵，另外吸收东周田齐个爵里都位制度。又因为西汉恢復封国制度，来拉廿等爵制基础上增设著王爵。